จากกรณีดังกล่าวตามที่ผู้แจ้งได้แจ้งมาที่ฝ่ายรักษาความสะอาดและสวนสาธารณะ ทางฝ่ายรักษาความสะอาดและสวนสาธารณะได้ดำเนินการตรวจสอบทุกครั้ง พบว่าพื้นที่ดังกล่าวอยู่ในที่เอกชน และมีการล้อมรั้วมิดชิดไม่มีทางเข้า ซึ่งทางฝ่ายรักษาความสะอาดและสวนสาธารณะมิได้นิ่งนอนใจแต่อย่างใด อย่างไรก็ตามฝ่ายรักษาความสะอาดและสวนสาธารณะจะได้แจ้งฝ่ายที่เกี่ยวข้อง ทำหนังสือติดต่อเจ้าของพื้นที่มาดำเนินการแก้ไขปัญหาดีงกล่าวต่อไป ซึ่งจะเป็นไปตามระเบียบและข้อกฎหมายต่อไป
สถานที่ และผู้ได้รับความเดือดร้อน  คือ บ้านที่กำแพงติดกับกำแพงด้านหลัง Major Hollywood บ้านเลขที่ 1452   ซ. สุขสวัสดิ์ 58   ถ. สุขสวัสดิ์  แขวงราษฏร์บูรณะ  เขตราษฏร์บูรณะ  กทมฯ   และทุกคนในหมู่บ้าน    ได้รับผลกระทบจาก : งูที่เลื้อยลงกำแพงหมู่บ้านหลายครั้งจากต้นไม้ที่รกรุงรังที่ห้อยย้อยลงมาจากชั้นบนของตึกร้างของ Major Hollywood ซึ่งตั้งอยู่ด้านข้างทางขึ้นสะพานภูมิพล  ทางฝั่งสามแยกพระประแดง   ซึ่งปัญหาความเดือดร้อนนี้ได้แจ้งต่อสำนักงานเขตราษฏร์บูรณะ (คุณพิชญา-แผนกดูแลต้นไม้)  ทราบแล้วและได้ติดตามเรื่องตั้งแต่เดือน มิ.ย.- ส.ค.  แต่ยังไม่มีความคืบหน้าจากทางเขตที่จะพยายามช่วยบรรเทาทุกข์และความเดือดร้อนของคนในหมู่บ้าน  ทุกคนกำลังเดือดร้อนโดยเฉพาะช่วงหน้าฝน  เป็นช่วงงูหนีน้ำ  ขอให้ท่านได้ช่วยใส่ใจรับเรื่อง  และบริหารจัดการความเดือดร้อนที่พวกเราซึ่งรอคอยมาถึง 3 เดือนแล้ว  แต่ยังเงียบเฉยจากสำนักงานเขตราษฏร์บูรณะ  และยังไม่มีผลความคืบหน้าหรือทำการช่วยส่งเจ้าหน้าที่ลงพื้นที่ในการช่วยตัดต้นไม้ดังกล่าวใดๆ ทั้งสิ้น
ขอบคุณเจ้าหน้าที่ที่ข่วยดำเนินการทันที